
Želeći poticati izdavačku djelatnost pomoćnik ravnatelja Gradske knjižnice Crikvenica raspisuje

N  A  T  J  E  Č  A  J

ZA  ODABIR  PROGRAMA  ZA SUFINANCIRANJE IZDAVAČKE DJELATNOSTI  U  2026.  GODINI


I.
	Predmet natječaja je prikupljanje pisanih prijedloga za potporu (sufinanciranje) za izdavanje knjiga, koje će se sufinancirati iz Proračuna Gradske knjižnice Crikvenica u 2026. godini. Na natječaj se mogu javiti fizičke i pravne osobe koje su svojim životom ili djelovanjem vezane za Grad Crikvenicu ili je prijavljeni program od važnosti za Grad Crikvenicu.


II.
	Sufinancirat će se programi iz područja kulture: Programi izdavačke djelatnosti – potpora (sufinanciranje) za izdavanje knjiga.


III.
Prednost kod sufinanciranja imat će programi koji će svojim sadržajem poticati afirmaciju identiteta i promidžbu Grada Crikvenice, darovitost i stvaralaštvo te aktivnosti mlade populacije.
Programi će se vrednovati ovisno o:
· kvaliteti programa (prednost će imati jasni, detaljni i razrađeni programi),
· visini troškova i osiguranom ili planiranom financiranju iz drugih izvora, osobito iz sredstava EU fondova
· razini održavanja (gradska, županijska, međužupanijska, državna, međunarodna),
· usklađenosti programa s planskim smjernicama i strategijom razvoja Gradske knjižnice Crikvenica,
· značenju za promidžbu Grada,
· postignućima, referencama i uspješnosti prethodnog izvođenja programa podnositelja zahtjeva.


IV.
Svi predlagatelji programa kojima budu odobrena sredstva sufinanciranja u obvezi su s Gradskom knjižnicom Crikvenica sklopiti ugovor o sufinanciranju, ovisno o iznosu odobrenih sredstava. Prihvatljivi troškovi odnose se isključivo na grafičke i tiskarske usluge za koje mora biti ispostavljen eRačun. Sredstva mogu biti odobrena u visini do 50% ukupnog troška grafičkih i tiskarskih usluga iskazanih u prijavi, a u maksimalnom iznosu do 1.000,00 €. Predlagatelj je obavezan za odobrena sredstva dostaviti Knjižnici određeni broj primjeraka tiskane knjige, sukladno sklopljenom ugovoru.


V.
Prijedlozi programa moraju biti u pisanoj formi i trebaju obvezno sadržavati:
1. ispunjeni formular prijavnice na Natječaj objavljene na mrežnim stranicama Gradske knjižnice Crikvenica www.knjiznica-crikvenica.hr 
2. financijski plan programa s potpuno popunjenim podacima o troškovima, izvorima prihoda i očekivanim iznosom sufinanciranja
3. Izjavu o nepostojanju dvostrukog financiranja
4. financijsku ponudu grafičkih i tiskarskih usluga za prijavljeni program
5. dostaviti kao zasebnu cjelinu rukopis prijavljenoga programa u tiskanom ili elektroničkom obliku (CD, USB)
Prijave dostavljene bez svih 5 naznačenih elemenata smatrat će se nepotpunima te neće biti razmatrane.




VI.
	Prijedlozi Programa, pripremljeni u skladu s ovim Natječajem, dostavljaju se isključivo poštom preporučeno u zatvorenoj omotnici na kojoj treba stajati puni naziv/ime i adresa predlagatelja na adresu:

GRADSKA KNJIŽNICA CRIKVENICA
Vinodolska 1, 51260 Crikvenica


Na omotnici obvezno naznačiti „Prijedlog  programa za sufinanciranje“.


Natječaj je otvoren do 17. travnja 2026. godine.


Prijedlozi koji se ne dostave u natječajnom roku neće se razmatrati.
	

Rezultati natječaja bit će kandidatima dostavljeni pisanim putem najkasnije do 30. travnja 2026. godine.
Sve dodatne informacije mogu se dobiti telefonom na broj  051/782-091.




                                                                                                                               POMOĆNIK RAVNATELJA
         Tea Vidučić



KLASA: 402-01/26-01/5
URBROJ:2107-1-12/2-26-1
Crikvenica, 6. ožujka 2026. godine

